Լյուդվիգ Բադալյան

Լյուդվիգ Անդրեասի Բադալյան (1910, գ. Գրամփա, Էջմիածնի շրջան - 1983), հայ բժիշկ, Հայրենական մեծ պատերազմի մասնակից, ՀԽՍՀ վաստակավոր բժիշկ (1957)։

Կենսագրություն 

Միջնակարգ կրթությունն ստացել է Էջմիածնի երկրորդ աստիճանի դպրոցում (1930): Մեկ տարի աշխատել է Մաստարա գյուղի դպրոցում որպես ուսուցիչ։ 1936 թվականին ավարտել է Երևանի բժշկական ինստիտուտը և ուղարկվել Թալինի շրջանային  հիվանդանոց որպես թերապևտ։ 1938 թվականին տեղափոխվել է Էջմիածնի հիվանդանոց։ 1940 թվականին զորակոչվել է բանակ, նշանակվել գնդի բժիշկ։ Մասնակցել է մի քանի մարտերի։ 1944 թվականին զորացրվելով՝ վերադարձել և կրկին անցել է իր նախկին աշխատանքին, այնուհետև Էջմիածնի շրջանային հիվանդանոցում նշանակվում է թերապևտիկ բաժանմունքի վարիչ։

Մի քանի անգամ ընտրվել է Էջմիածնի քաղաքային խորհրդի պատգամավոր։ Պարգևատրվել է մարտական և աշխատանքային մեդալներով ու պատվոգրերով։

Ծանոթագրություններ 

Երևանի պետական բժշկական համալսարանի շրջանավարտներ
Երկրորդ համաշխարհային պատերազմին մասնակցած հայեր
Հայ բժիշկներ
ՀԽՍՀ վաստակավոր բժիշկներ